kardosdrur/scandi-wiki huggingface dataset:
DBUs Landspokalturnering for herrer finalen 2010-11

Finalen i DBUs Landspokalturnering for herrer 2010-11 blev afviklet den 22. maj 2011. Kampen blev spillet i Parken, København og vundet af FC Nordsjælland med 3-2 over FC Midtjylland.

Kampen

Detaljer 

{| style="width:50%; font-size:90%;"
|
'Pokalfighter:Mikkel Thygesen (FC Midtjylland)Linjedommere:Niels Høg
David Vang AndersenFjerdedommer:'''
Kenn Hansen

Referencer 

2010-11
Fodboldsæson 2010-11
Johann Palisa

Johann Palisa (født 6. december 1848 i Troppau, død 2. maj 1925 i Wien) var en østrigsk astronom.

Palisa studerede i Wien, hvor han blev ansat ved observatoriet. 1872—80 var han direktør for observatoriet i Pola og blev 1880 ansat ved observatoriet 
i Wien. I 1909 blev Palisa vicedirektør for observatoriet i Wien, fra hvilken stilling han afgik 1919. Han har især vundet sig et navn som opdager af asteroider. I Pola fandt han 28, den første blev fundet 18. marts 1874, og derefter yderligere omtrent 100.  I fagtidsskrifter har han publiceret talrige observationer af planeter og kometer. Af hans stjernekort er udkommet 4 blade: Sternkarte nach Beobachtungen von 1878 bis . . .. Sammen med Bidschof har Palisa publiceret: Katalog von 1238 Sternen (1899), og sammen med Wolf påbegyndte han i 1908 udgivelsen af Photographische Sternkarte, hvoraf er udkommet 200 blade, hvert omfattende 50 kvadratgrader. Desuden har han offentliggjort Sternlexicon von —1° bis + 19° Declination (1902) og Katalog von 3458 Sternen (1906).

Kilder 
  
 

Astronomer fra Østrig
Faglitterære forfattere fra Østrig
Tysksprogede forfattere
Østrigere i 1800-tallet
Østrigere i 1900-tallet
DBUs Landspokalturnering for herrer finalen 2009-10

Finalen i DBUs Landspokalturnering for herrer 2009-10 blev afviklet den 13. maj 2010. Kampen blev spillet i Parken, København og blev vundet af FC Nordsjælland med 2-0 over FC Midtjylland.

Kampen

Detaljer

Referencer 

DBUs Landspokalturnering for herrer 2009-10
Auguste de Beauharnais

Auguste de Beauharnais, Hertug af Leuchtenberg () (9. december 1810, Milano – 28. marts 1835, Lissabon) var en fransk-tysk prins, der var portugisisk prinsgemal fra januar til marts 1835 som ægtefælle til dronning Maria 2. af Portugal.

Prinsgemaler
Kongelige fra Portugal
Auguste
Personer fra Milano
ACF Brescia Femminile

ACF Brescia Femminile er en italiensk fodboldklub for kvinder, baseret i Capriolo, i nærheden af Brescia. Klubben blev etableret i 1995 som FCF Capriolo Arredamenti Ostilio. I 2000 flyttede den til Bergamo, hvor de spillede i fem sæsoner som ACF Pro Bergamo. Holdet fik sit nuværende navn i 2005, da det flyttede tilbage til Capriolo. 

I 2009 rykkede Brescia op i Serie A for første gang. I deres første sæson på topniveau endte de på en niendeplads og undgik nedrykning. I 2010-11 sæsonen var Brescia et overraskelseshold i ligaen, hvor de konkurrerede mod UPC Tavagnacco for at kvalificere sig til deltagelse i Champions League. Brescia endte på en tredjeplads, og holdets angriber Daniela Sabatino scorede næstflest mål i sæsonen med 25 mål, kun et mindre end  topscoreren Patrizia Panico.

Aktuel trup

Hæder
Serie A mestre: 2014, 2016
Italian Women's Cup vindere: 2012, 2015
Super Cup vindere: 2014, 2015

Referencer 

Kvindefodboldklubber i Italien
Etableret i 1995
Brescia
Bernhard Studer

Bernhard Studer henviser til blandt andre:

 Bernhard Studer (geolog) (1794–1887) – schweizisk geolog
 Bernhard Studer (kunstner) (1832–1868) – schweizisk landskabsmaler
Eskilstuna United DFF

Eskilstuna United DFF er en fodboldklub for kvinder, baseret i Eskilstuna, i Södermanlands län, Sverige. Klubben blev etableret i 2002 og rykkede op i Damallsvenskan for første gang i 2014. I 2016 endte holdet på en tredjeplads.

Klubben spiller deres hjemmekampe på Tunavallen i Eskilstuna. Holdets farver og blåt og hvidt. Klubben er en del af Södermanlands Fotbollförbund.

Aktuel trup

Referencer

Eksterne henvisninger 

Kvindefodboldklubber i Sverige
Etableret i 2002
Damallsvenskan 2016

Damallsvenskan 2016 er den 28. sæson i den svenske topfodboldliga for kvinder, Damallsvenskan. FC Rosengård var forsvarende mestre.

Linköpings FC vandt mesterskabet 2016. Pernille Harder blev topscorer med 24 mål.

Hold 

Note: 1 I følge hver enkelt klubs informationsside på Sveriges fodboldforbunds hjemmeside for Damallsvenskan.

Stillingen

Topscorere 
.

Referencer 

Fodbold i 2016
2016
Piteå IF

Piteå Idrottsförening, bedre kendt som Piteå IF, er en svensk fodboldklub baseret i Piteå, som spiller i Sveriges topliga, Damallsvenskan.

I 2018 vand de de svenske mesterskab for første gang.

Historie 
Sportsklubben blev etableret den 24. maj 1918, men det var først to år senere, i 1920, at de startede med fodbold for mænd, da de fusionerede med den lokale rivaliserende klub, IFK Piteå. Kvindernes hold blev etableret i 1985. Piteå IF's kvindeafdeling spiller pr. 2017 i den højeste liga i Sverige, Damallsvenskan. Holdet rykkede for første gang op i Damallsvenskan i 2009.

Klubben har en af Norrbottens største ungdoms fodboldakademier, og er en af to klubber, der arrangerer den store internationale ungdomsfodboldturnering, Piteå Summer Games.

Aktuel trup

Referencer

Eksterne henvisninger 

Kvindefodboldklubber i Sverige
Etableret i 1985
Djurgårdens IF Fotboll (kvinder)

Djurgårdens IF (før Djurgården/Älvsjö (2003–2007)) er en fodboldklub for kvinder, baseret i Stockholm, Sverige. Holdet spiller deres hjemmekampe på Stockholms Stadion Holdets farver er hvidt og blåt. Klubben er en del af Stockholms Fotbollförbund.

Historiske slutplaceringer 
Djurgården/Älvsjö

Djurgårdens IF Dam

Aktuel trup

Trænere 

 Thomas Dennerby (2003–04)
 Mikael Söderman (2005)
 Benny Persson (2005–07)
 Anders Johansson (2008–09)
 Daniel Kalles Pettersson (2010)
 Patrik Eklöf (2011–12)
 Marcelo Fernández (2013)
 Carl-Åke Larsen (2014)
 Mauri Holappa (2015)
 Yvonne Ekroth (2016)
 Joel Riddez (2017–nu)

Referencer

Eksterne henvisninger 

Kvindefodboldklubber i Sverige
Etableret i 2003
Anisometropi

Anisometropi er en bygningsfejl ved øjnene, der bevirker forskellig længde af øjenaksen forfra-bagtil. Et langsynet øje er for kort, et nærsynet for langt, i forhold til øjets brydningsstyrke (i hornhinde og linse), så lysstrålerne med øjet i hvile ikke får brændpunkt på nethinden, som normalt, men samles hhv. bagved og foran.

Tilstanden kan bevirke hovedpine og den fysisk og psykisk udtrætning (stress, asthenopia) som følge af de 2 øjnes meget forskellige bygningsfejl, som giver konstant overaktivitet i de involverede muskler, nerver og hjernecentre under anstrengelse for at justere synet.

Litteratur 
 Benedicte Egede Glahn: "Lange-Mullers hovedpine - hvad kom den af?" (Magasin fra Det Kongelige Bibliotek; årgang 16, Nr. 2 (2003); s. 3-10)
Synsfejl: Astigmatisme og anisometropi  af Ivan  Nisted på optikerforeningen.dk
Øjensygdomme
Gyldendals Børnebogspris

Gyldendals Børnebogspris er en litteraturpris der blev stiftet af forlaget Gyldendal i 2006. Prisen uddeles til en person hvert år som har "ydet en særlig indsats for børnelitteraturen". Prisen lyder på 100.000 kr.

Prismodtagere

Kilder 

Kulturpriser
Børnebogspris
Børnebøger
Cadw

Cadw ([ˈkadu] er et walisisk verbum, der betyder "at beholde/beskytte") er en delvis uafhængig, offentligt finansieret organisation, der har ansvar for historiske mindesmærker som bygninger, strukturer, landskab og lignende i Wales. Cadw har til opgave at drive disse steder, så offentligheden kan besøge dem og få indblik i stedernes historie og indvirken på Wales og områdets historie.

Organisationens fem mest besøgte steder var i 2010-2011 Caernarfon Castle (192.695), Conwy Castle (190.031), Caerphilly Castle (94.707), Harlech Castle (93.242) og Beaumaris Castle (80.660).

Organisationen svarer til English Heritage og Historic Scotland for hhv. England og Skotland.

Referencer

Eksterne henvisninger 
 

Arkæologi
Kulturarvsorganisationer
Kultur i Wales
Etableret i 1984
Moon Jae-in

Moon Jae-in (hangul: (문재인), født 24. januar 1953) er en sydkoreansk politiker som var Sydkorea præsident fra 2017 til 2022. Moon repræsenterer det Det demokratiske parti.

Opvækst og uddannelse
Moon Jae-in blev født i Geoje, Sydkorea, som den første søn af Moon Yong-hyung og moderen Kang Han-ok og har fire søskende. Faderen hans var flygtning fra Syd-Hamgyong (i nutidens Nordkorea) og flygtede fra hjembyen Hamhung, da sydkoreanske styrker trak sig tilbage fra byen under Koreakrigen.

Moon Jae-ins familie flyttede senere til Busan, hvor han gik på Kyungnam High School. Han tog senere jurauddannelse ved Kyunghee University.

Noter

Eksterne henvisninger

 Moon Jae-in Camp (koreansk) 

Sydkoreas præsidenter
Storkors af Sankt Olavs Orden
Riddere af Serafimerordenen
Niels Otto Møller

Niels Otto Møller (1920 i Aarhus – 1982) var en dansk møbelsnedker og møbelarkitekt.

N.O. Møller, som han oftest tituleres, tilhører den skare af danske møbelarkitekter, der omtales som "de der udgjorde den danske møbelarkitektoniske guldalder". Andre møbelarkitekter fra denne æra inkluderer bl.a. Arne Jacobsen, Hans J. Wegner, Børge Mogensen, Poul Kjærholm og Finn Juhl, men modsat disse studerede Møller aldrig på kunsthåndværkerskolen eller kunstakademiet. I stedet uddannede Møller sig til møbelsnedker hvorunder han fik svendebrev i 1939.

I 1944 etablerede Niels Otto Møller, J.L. Møllers  møbelfabrik i centrum af Aarhus. Fabrikken fik en flyvende start og allerede i begyndelsen af 50'erne eksporterede fabrikken møbler til bl.a. Tyskland og USA.
Den overvældende start betød, at J.L. Møllers møbelfabrik måtte udvide og det besluttedes derfor, at man ville flytte produktionen til Aarhus-forstaden Højbjerg. I 1961 købte fabrikken en 33.000 kvm. stor grund på Oddervej og man byggede en 6000 kvm. stor fabrik på grunden.

I 1972 udvidede J.L. Møller produktionsfaciliteterne med 2500 kvm. og kort efter udvidede man eksporten til også at omfatte Japan.

I 1981 modtog JL. Møllers møbelfabrik dansk møbelindustris møbelpris. I motivet for uddelingen hed det bl.a. at "J.L. Møllers møbelfabrík på bedste vis formår at kombinere de bedste håndværksmæssige traditioner med moderne kunsthåndværk i den moderne møbelproduktion."

Referencer 

Møbelarkitekter fra Danmark
Torsted Kirke (Sydslesvig)

Torsted Kirke er en sognekirke i landsbyen Torsted (tysk Taarstedt) beliggende i Slis Herred i det sydvestlige Angel (Sydslesvig). 

Kirken er opført som kampestenkirke i romansk stil i 1100-tallet, formodentlig på en offerplads fra førkristen tid. Kirken har hverken hvælvinger eller tårn. Klokkerne er i stedet anbragt i en klokkestabel af træ. Bygningen er bestående af skib og firkantet kor med fladt loft. Døbefonten af granit er fra 1100-tallet. Altertavlen er fra 1772. Den er udført i renaissancestilen og viser de tolv apostler, biskop Dionysius af Paris samt Sankt Anna. Ved siden af alteret findes et processionskors fra 1500-tallet. Prædikestolen fra 1700-tallet står som et stykke enkelt snedkerarbejde uden nogen særlig udsmykning. Billedet ved orglet viser de tolv apostler.

Kirken er viet til Sankt Anna, der er ifølge traditionen Jomfru Marias moder.

Torsted sogn var op til 1900-tallet uden præstestilling og var derfor forbundet med Løjt eller Brodersby Sogn. Menigheden hører nu til Slesvig-Flensborgs kirkekreds i den nordtyske evangelisk-lutherske landskirke.

Eksterne henvisninger 

Kirker i Slesvig-Holsten
Kirker i kirkekreds Slesvig-Flensborg
Angel
Bernhard Studer (geolog)

Bernhard Studer (født 21. august 1794 i Büren, Kanton Bern, død 2. maj 1887 i Bern) var en schweizisk geolog. 

Studer studerede først teologi, derefter naturvidenskab i Göttingen, Freiberg, Berlin og Paris. Senere ledsagede han Leopold von Buch på flere undersøgelsesrejser i Alperne. I 1834 blev han professor i mineralogi ved det da nylig oprettede universitet i Bern, i hvilken stilling han forblev til 1873. Han modtog Wollastonmedaljen i 1879. Studer gjorde sig særlig fortjent ved sine undersøgelser af Alpernes geologi og virkede ivrigt for den geologiske kortlægning af Schweiz. Af hans arbejder kan fremhæves Geologie der Schweiz (2 bind, Bern 1851-53).

Kilder 
  

Geologer fra Schweiz
Professorer fra Schweiz
Ansatte ved Berns Universitet
Faglitterære forfattere fra Schweiz
Tysksprogede forfattere
Modtagere af Wollastonmedaljen
Schweizere i 1800-tallet
Hasle Station (Solørbanen)

Hasle Station (Hasle holdeplass) er en tidligere jernbanestation på Solørbanen, der ligger i Våler kommune i Norge. Mens den var i drift, lå den omtrent vis-à-vis med militærlejren Haslemoen leir

Stationen åbnede som trinbræt 25. april 1955. Oprindeligt hed den Svenneby, et navn der også havde været benyttet om en anden station halvanden kilometer længere mod syd, der blev nedlagt i 1943. Den nye station ændrede dog navn til Hasle allerede i november 1955. Betjeningen med persontrafikken blev indstillet 1. juni 1986 (eventuelt 1990) men blev genoptaget 2. juni 1991. Persontrafikken på hele banen ophørte 29. august 1994. Den tidligere station fremgår stadig af Bane Nors stationsoversigt, men i praksis er stort set alle spor af den i dag væk.

Litteratur

Eksterne henvisninger

Noter 

Stationer på Solørbanen
Jernbanestationer i Norge uden persontrafik
Etableret i 1955
Haslemo Station

Haslemo Station (Haslemo stasjon) var en jernbanestation på Solørbanen, der lå i Åsnes kommune i Norge.

Stationen åbnede som holdeplads 4. december 1910, da banen blev forlænget fra Flisa til Elverum. Den blev opgraderet til station omkring 1949 for siden at blive nedgraderet til holdeplads igen 1. december 1957 og til trinbræt 1. januar 1967. Betjeningen med persontog ophørte 1. juni 1986, og 27. maj 1990 blev stationen nedlagt.

Mens stationen var i drift, havde den en stationsbygning for tredjeklasses mellemstationer, der var opført i træ efter tegninger af Harald Kaas. Den blev revet ned i 1985. I dag er der heller ikke længere perronrester på stedet, der ligger lidt nordvest for en niveauoverskæring.

Forvirrende nok var det i øvrigt ikke Haslemo Station men Hasle Station lidt længere mod nord, der i sin tid lå omtrent vis-à-vis med militærlejren Haslemoen leir.

Litteratur

Eksterne henvisninger 

Stationer på Solørbanen
Nedlagte jernbanestationer i Norge
Etableret i 1910
Ophørt i 1990
Heradsbygd Station

Heradsbygd Station (Heradsbygd stasjon) er en tidligere jernbanestation på Solørbanen, der ligger ved Heradsbygd i Elverum kommune i Norge.

Stationen åbnede 4. december 1910, da banen blev forlænget fra Flisa til Elverum. Oprindeligt hed den Heradsbygden, men navnet blev ændret til Heradsbygd i april 1921. Den blev nedgraderet til holdeplads 1. april 1965, men allerede to år efter, 28. maj 1967, blev den gjort ubemandet, hvorefter den havde status som trinbræt. Persontrafikken på banen blev indstillet 29. august 1994.

Stationsbygningen er opført i træ og er ligesom flere andre på strækningen tegnet af Harald Kaas. Der er i dag butik i bygningen. Spornettet er reduceret til et enkelt spor.

Litteratur

Eksterne henvisninger 

 Norske jernbanestasjoner om Heradsbygd Station

Stationer på Solørbanen
Jernbanestationer i Norge uden persontrafik
Etableret i 1910
Greve Fodbold Kvinder

Greve Fodbold Kvinder er en  eliteafdeling for kvinder i fodboldklubben Greve Fodbold. De har et 1. hold i 1. division og 2. hold i Kvindeserie Øst. 

Greve Fodbold Kvinder har i årenes løb haft betydelig sportslig success. I 2014 lå kvinderne i den femtebedste række hos kvinderne, men tre oprykninger i træk førte kvinderne til 1. division og kvinderne var oprykningsfavoritter til Kvalifikationsligaen i både 2015 og 2016. I 2016 glippede oprykningen i allersidste sæsonkamp, hvor kvinderne mødte modstanderne fra Fyn, Næsby Boldklub. Greve Kvinderne havde den fordel, at de kunne nøjes med uafgjort. Men 20 minutter før slutfløjtet scorer Næsby på dødbold og de rendte dermed med oprykningen foran næsen af Greve for 2. år i træk. Forventningen til 2017 er oprykning til kvalifikationsligaen og oprykning til 3F ligaen i 2018. 

Kvindernes trænerteam består af:
 Lasse Petersen, cheftræner 
 Xxxx xxxxx, assistenttræner (endnu ukendt)
 Allan Ahlberg, målmandstræner 
 Flemming Christiansen, analytiker
 Christina Olsson, holdleder

Kvindernes 2. hold spiller i Kvindeserie Øst. Holdet ledes af træner Jan Leisten og holdleder Piamei Andersen

Kvindeafdelingen er en del af Greve Fodbold, der er en dansk fodboldklub hjemmehørende i den københavnske forstad, Greve Strand. Klubben blev stiftet den 5. april 1935 under navnet Greve Idrætsforening, Fodboldafdelingen. Klubben fik sit nuværende navn samt logo (baseret på Greve Kommunes byvåben) i foråret 2004 efter at fodboldafdelingen blev udskilt fra resten af Greve Idrætsforening.

Klubben er tilknyttet Greve Idræts Center, hvor holdenes hjemmebanekampe spilles på Greve Stadion.

Kvindefodboldklubber i Danmark
Etableret i 1935
Gro Knutsen

Gro Knutsen (født 14. november 1972) er en norsk håndboldspiller for Gjerpen Håndball.

Klubber 
 Sønderjyske
 Rocasa
 Gjerpen Håndball

Kilder

Eksterne henvisninger 
 

Håndboldspillere fra Norge
Håndboldspillere fra Gjerpen Idrettsforening
Håndboldspillere fra SønderjyskE Håndbold
Louise Roholte

Louise Roholte (født november 1982 i Præstø) er en dansk forfatter. Hun skriver fiktion til nogle danske ugeblade samt bøger for børn og unge.
Der er derudover også udgivet nogle tekster på diverse sider som f.eks. "frilaesning.dk". I 2016 blev hun nomineret til Orla-prisen med historien Provinspiger.

Årets e-bog 2016 på Frilæsning.dk 
Årets e-bog på frilæsning.dk er børnenes pris. Over hele landet har elever fra 0. til 6. klasse stemt på deres favorit blandt 5 nominerede historier, udgivet i skoleåret 2015-16. Louise Roholtes gyserhistorie Bellas bror fik både flest stemmer og mange positive kommentarer undervejs.

Værker 
 Sammen til stregen.
 Før jeg forsvinder helt.
 Ælle bælle alene.
 Provinspiger.
 Rose og Lotus.
 Taberliv tur-retur.
 Farlige fotos.
 Modeldrømme.
 En halv Hannah
 Kæreste-krise!.'''
 Nørd eller nar.''



Dansksprogede forfattere fra Danmark
Novelleforfattere fra Danmark
Børnebogsforfattere fra Danmark
Personer fra Præstø
Steven Holcomb

Steven Holcomb (14. april 1980 – 6. maj 2017) var en amerikansk bobslædekører, der konkurrerede fra 1998 indtil sin død I 2017. Ved vinter-OL 2010 i Vancouver vandt han firemandskonkurrencen i bobslæde for USA - den første guldmedalje til landet i denne konkurrence siden 1948. Ved vinter-OL 2006 i Torino, blev han nummer seks i samme konkurrence og nummer 14 i tomandskonkurrencen.

Død 
Den 6. maj 2017 blev Holcomb fundet død på sit værelse i det amerikanske olympiske træningscenter i Lake Placid, New York, i en alder af 37 år.

Referencer

Eksterne henvisninger 
 

Olympiske mestre fra USA
Medaljevindere ved vinter-OL 2014
Medaljevindere ved vinter-OL 2010
Bobslædeførere fra USA
Museum of Fine Arts (Boston)

Museum of Fine Arts i Boston i Massachusetts i USA er et amerikansk kunstmuseum. Museet er det fjerdestørste i USA og er med mere end 450.000 kunstgenstande et af de mest omfattende kunstsamlinger på de amerikanske kontinenter. Museet har mere end 1 million årlige gæster og var i 2014 nr. 55 på listen over mest besøgte museer i verden.

Museet blev grundlagt i 1870 og flyttede til sin nuværende placering i 1909.

Historik 

Museet blev grundlagt i 1870 og åbnede i 1876. Størstedelen af museets oprindelige samling var overtaget fra Boston Athenaeum Art Gallery. Emil Otto Grundmann var museets første direktør. Museet var oprindeligt placeret i en rigt udsmykket murstensbygning i nygotisk stil på Copley Square designet af John Hubbard Sturgis og Charles Brigham.

I 1907 blev det besluttet at flytte museet til nye lokaler på Huntington Avenue i Bostons Fenway-Kenmore-kvarter nær det nye Isabella Stewart Gardner Museum. Museet antog arkitekten Guy Lowell til at tegne den nye bygning, der skulle opføres i etaper i takt med at der blev opnået finansiering til projektet. To år senere, i 1909, stod den første bygningssektion i Lowells neo-klassiske stil færdig, og museet flyttede senere på året til de nye lokaler.

Efterfølgende er musset blevet løbende udbygget, primært i årene fra 1915-1928. Seneste udbygning var indvielsen af en ny fløj i november 2010, "Art of Americas Wing", tegnet af Foster and Partners.

Samlinger 
Museets samlinger omfatter blandt andet:
 Skulpturer, sarkofager og smykker fra Det gamle Egypten
 Fransk impressionistisk og postimpressionistisk maleri, som Paul Gauguins Hvorfra kommer vi? Hvad er vi? Hvor går vi hen? og værker af Manet, Pierre-Auguste Renoir, Degas, Monet, Vincent van Gogh og Paul Cézanne
 Amerikansk kunst fra 1700- og 1800-tallet, blandt andet værker af John Singleton Copley,Winslow Homer, Edward Hopper og John Singer Sargent
 Kinesisk maleri, kalligrafi og kunsthåndværk
 En stor samling japansk kunst, særlig keramik

Eksempler på museets værker

Amerikansk kunst

Europæisk kunst

Antikviteter

Noter

Eksterne henvisninger 
 Museum of Fine Arts webbplats

Bygninger, konstruktioner og anlæg i Boston
Kunstmuseer i USA
Etableret i 1870
Elisabeth Haukenes

Elisabeth L. Haukenes (født 17. maj 1989) er en norsk håndboldspiller som spiller for Gjerpen Håndball.

Klubber 
 Porsgrunn HK (2006–07 i 1.-divisjon, 22 kampe, 79 mål)
 Gjerpen Håndball (2007-2010)
 Byåsen (2009-2012)

Eksterne henvisninger 
 Elisabeth Haukenes profil hos Gjerpen Håndball 
 Elisabeth Haukenes profil hos altomfotball.no 
 

Håndboldspillere fra Norge
Håndboldspillere fra Gjerpen Idrettsforening
Håndboldspillere fra Byåsen IL
Lunderskov Efterskole

Lunderskov Efterskole er en efterskole, som ligger i byen Lunderskov, byen ligger i Region Syddanmark og ligger også tæt på den større by Kolding.

Skolen fokuserer på performance og medier. Lunderskov Efterskole har følgende linjer som eleverne kan vælge i mellem:
 Filmproduktion
 Filmskuepil
 Webmedier
 DJ/Producer
 Design
 Dans
 Teater
 Musik
 Lyd og lys/teknik

Skolen afholder også det årlige Dolly Awards som er en filmkonkurrence for efterskoler. Lunderskov har vundet alle 4 år det har været. 2013 - 2017.

Skolen er fra 1979 og var tidligere en folkeskole. Folkeskolen blev dog lukket.

Eksterne kilder og henvisninger 
 Skolens websted

Efterskoler
Etableret i 1979
Bygninger, konstruktioner og anlæg i Kolding Kommune